

REPUBLIKA HRVATSKA

KRAPINSKO-ZAGORSKA ŽUPANIJA

OSNOVNA ŠKOLA GORNJE JESENJE

GORNJE JESENJE 78

49233 GORNJE JESENJE

**Kriteriji za ocjenjivanje vladanja u predmetnoj nastavi**

Vladanje učenika je ponašanje učenika na nastavi i drugim oblicima odgojno-obrazovnog rada. Sukladno čl. 72. stavak 5. Zakona o odgoju i obrazovanju u osnovnoj i srednjoj školi, opisne ocjene iz vladanja su uzorno, dobro i loše.

Sukladno čl. 73. stavak 1. istog Zakona ocjenu iz vladanja utvrđuje razrednik, a prema Pravilniku o načinima, postupcima i elementima vrednovanja učenika u osnovnoj i srednjoj školi, čl. 15. stavak 6., ocjenu vladanja učenika zaključuje razrednik uz mišljenje razrednoga vijeća. Kako bi se objektivno ocijenilo vladanje učenika potrebno je pratiti i evidentirati ponašanje učenika i služiti se Kriterijima za ocjenjivanje vladanja koje je usvojilo Učiteljsko vijeće Osnovne škole Gornje Jesenje na sjednici održanoj \_\_\_\_\_\_\_\_.

Pri primjeni ovih Kriterija treba voditi računa o kognitivnom, emocionalnom i socijalnom stanju učenika. Ako učenik ima dijagnosticirane poremećaje u ponašanju ili narušeno zdravstveno stanje koje utječe na ponašanje, a što je potvrđeno dokumentacijom učenika, ponavljanje pogreške koja je posljedica poremećaja ne može se sankcionirati sniženom ocjenom iz vladanja. Pretpostavka za to je da je učenik pristojan i da na poticaj ispravlja pogreške (ako ga druga osoba upozori na neprimjerena ponašanja, odmah ih korigira).

Razrednik zaključuje ocjenu vladanja učenika, uz mišljenje Razrednog vijeća, a na temelju sustavnog prikupljanja podataka o ponašanju učenika u skladu s bilješkama o ponašanju učenika prema prethodno utvrđenim elementima od strane razrednika, učitelja i stručnih suradnika.

Prilikom unošenja predmetne bilješke o vladanju predmetni nastavnik stavlja napomenu s opisom koji razredniku jasnije opisuje okolnosti unosa bilješke (npr. Bilješka o vladanju učenika: *Učenik toliko i toliko puta ne nosi pribor neophodan za nesmetani rad i učenje, a što je vidljivo/dokazano iz bilješki u praćenju učenika.*) Takva bilješka bi razredniku bila pomoć za izricanje ocjene vladanja.

Učenik koji ima opomenu može imati uzorno vladanje ako je navedena pedagoška mjera rezultat jednog incidenta koji se više nije ponovio (a da pri tome ima manje od 4 bilješke vladanja).

Učenik koji ima ukor može imati dobro vladanje ako je navedena pedagoška mjera rezultat jednog incidenta koji se više nije ponovio (a da pri tome ima manje od 9 bilješki vladanja).

Sa sastavnicama navedenim u Kriterijima za ocjenjivanje razrednici su dužni upoznati učenike na satu razrednika i roditelje na roditeljskom sastanku.

*Napomena: Izrazi koji se u ovom dokumentu koriste za osobe u muškom rodu, neutralni su i odnose se na osobe muškoga i ženskoga spola.*

Vladanje učenika je ponašanje učenika na nastavnim i svim drugim oblicima odgojno-obrazovnog područja praćenja razrađeno po slijedećim elementima:

**1. Odnos prema radu**

**2. Odnos prema učenicima**

**3. Odnos prema učiteljima, stručnim suradnicima i ostalim djelatnicima**

**4. Odnos prema školskoj imovini te društvenom i prirodnom okruženju**

|  |  |  |
| --- | --- | --- |
| **UZORNO VLADANJE** | **DOBRO** | **LOŠE** |
| Učenik ima ukupno **manje od 4 bilješki** u kojima se navode kršenja pravila ponašanja prema svim navedenim Elementima ocjenjivanja vladanja učenika. | Učenik ima ukupno od 5 **do 8 bilješki** u kojima se navode kršenja pravila ponašanja prema svim navedenim Elementima ocjenjivanja vladanja učenika. | Učenik ima ukupno **9 ili više bilješki** u kojima se navode kršenja pravila ponašanja prema svim Elementima ocjenjivanja vladanja učenika. |

Kriteriji ocjenjivanja vladanja:

|  |  |  |
| --- | --- | --- |
| **1. ODNOS PREMA RADU** | | |
| **UZORNO VLADANJE** | **DOBRO** | **LOŠE** |
| * **redovito pohađanje nastave i ostalih aktivnosti bez neopravdanih izostanaka** * **primjeran odnos prema učenju i radu, na satu surađuje, uglavnom je aktivan i zainteresiran** * **poštivanje dogovorenih pravila (pravila na satu, Kućni red škole,…)** * **izvršavanje dogovorenih zadataka (nošenje pribora, opreme, …)** * **prihvaćanje odgovornosti za svoje postupke i pozitivno reagira na upozorenja** | * **pohađa nastavu i ostale aktivnosti uz neopravdane izostanke do granice izricanja pedagoške mjere ( prema Statutu škole)** * **ima zabilješke u kojima stoji kako ne prati i ometa nastavu** * **povremeno ne izvršava dogovorene zadatke što je zabilježeno ( ne nosi pribor, opremu…)** * **povremeno ne prihvaća odgovornost za svoje postupke i ne reagira na upozorenja** | * **neredovito pohađa nastavu i često neopravdano izostaje** * **loš odnos prema učenju i radu, na satu ne surađuje, uglavnom je neaktivan i nezainteresiran što je zabilježeno** * **često se ne pridržava i ne poštuje dogovorena pravila (pravila na satu, Kućni red škole, nenošenje potrebnog pribora i opreme…) što je zabilježeno** * **izbjegava i ne prihvaća odgovornost za svoje postupke i ne reagira na upozorenja** |

|  |  |  |
| --- | --- | --- |
| **2. ODNOS PREMA UČENICIMA** | | |
| **UZORNO VLADANJE** | **DOBRO** | **LOŠE** |
| * **ne ometa druge učenike u praćenju nastave** * **ne ugrožava ostale, ne vrijeđa, ne ismijava, ne prijeti i ne psuje, ne fotografira i snima druge učenike unutar prostora škole i školskog dvorišta te ne objavljuje taj materijal na internetu** * **ne izaziva sukobe** * **spremno surađuje s drugim učenicima i poštuje pravila timskog rada** * **poštuje tuđa prava i uvažava različitosti** * **inzistira i surađuje na otkrivanju počinitelja za pojedine incidente** * **preuzima odgovornost za svoje postupke** * **sukobe rješava na nenasilan način** | * **povremeno ometa druge učenike u praćenju nastave što je zabilježeno** * **ponekad ugrožava ostale, vrijeđa, ismijava, psuje, izaziva sukobe te fotografira i snima druge učenike unutar prostora škole i školskog dvorišta te objavljuje taj materijal na internetu** * **povremeno odbija suradnju s drugim učenicima i ne poštuje pravila timskog rada što je evidentirano** * **povremeno ne preuzima odgovornost za svoje postupke i prebacuje** **odgovornost na druge učenike** * **sukobe povremeno rješava na nasilan način** | * **često ometa druge učenike u praćenju nastave** * **često ugrožava ostale, vrijeđa, ismijava i psuje druge učenike, izaziva sukobe te fotografira i snima druge učenike unutar prostora škole i školskog dvorišta te objavljuje taj materijal na internetu** * **odbija suradnju s drugim učenicima i ne poštuje pravila timskog rada** * **ne preuzima odgovornost za svoje postupke i prebacuje odgovornost na druge učenike** |

|  |  |  |
| --- | --- | --- |
| **3. ODNOS PREMA UČITELJIMA, STRUČNIM SURADNICIMA I OSTALIM DJELATNICIMA ŠKOLE** | | |
| **UZORNO VLADANJE** | **DOBRO** | **LOŠE** |
| * **pozitivno reagira na potrebe i zahtjeve koje učitelji i stručni suradnici postavljaju pred njega** * **uvažava sve zaposlenike Škole te na primjeren način komunicira s njima** * **ne ugrožava sigurnost zaposlenika Škole** * **ne snima i fotografira djelatnike škole te taj materijal ne objavljuje na internetu** * **prihvaća odgovornost za svoje postupke** | * **uglavnom reagira na potrebe i zahtjeve koje učitelji i stručni suradnici postavljaju pred njega** * **uvažava samo učitelje predavače i prema njima ima primjerenu komunikaciju, a ostale ne uvažava** * **ugrožava sigurnost zaposlenika Škole** * **ponekad prihvaća odgovornost za svoje postupke, ali greške učestalo ponavlja** | * **negativno reagira na potrebe i zahtjeve koje učitelji i stručni suradnici postavljaju pred njega** * **ne uvažava niti poštuje autoritet zaposlenika Škole** * **svojim ponašanjem ugrožava svoju sigurnost i sigurnost svih zaposlenika Škole** * **ne prihvaća odgovornost za svoje postupke** |

|  |  |  |
| --- | --- | --- |
| **4. ODNOS PREMA IMOVINI ŠKOLE TE DRUŠTVENOM I PRIRODNOM OKRUŽENJU** | | |
| **UZORNO VLADANJE** | **DOBRO** | **LOŠE** |
| * **čuva imovinu (učenika, školsku, osobnu, društvenu …)** * **doprinosi ugledu Škole u svim prigodama (susreti, ekskurzije, izleti, projekti, natjecanja…)** * **poštuje zabranu unošenja zabranjenih sredstava u unutrašnji ili vanjski prostor Škole te na svim oblicima izvanučioničke nastave** * **poštuje, uvažava i tolerira različitosti** * **prihvaća odgovornost za svoje postupke** * **posjeduje razvijenu ekološku svijest i ponaša se s tim u skladu (brine o školskom interijeru i urednosti školskog okoliša te okoliša općenito)** * **svojim ponašanjem daje pozitivan primjer ostalima** | * **uglavnom čuva imovinu (učenika, školsku, osobnu, društvenu …)** * **uglavnom se pristojno ponaša u svim prigodama (susreti, ekskurzije, izleti, projekti, natjecanja …)** * **ne poštuje zabranu unošenja zabranjenih sredstava u unutrašnji ili vanjski prostor Škole te na svim oblicima izvanučioničke nastave** * **uglavnom poštuje, uvažava i tolerira različitosti** * **uglavnom prihvaća odgovornost za svoje postupke, ali pogreške ponavlja** * **djelomice razvijena ekološka svijesti (uglavnom se brine o školskom interijeru i urednosti školskog okoliša te okoliša općenito )** * **svojim ponašanjem ponekad ne daje primjer drugima** | * **učestalo uništava imovinu (učenika, školsku, osobnu, društvenu, …)** * **narušava ugled škole – u svim prigodama (susreti, ekskurzije, izleti, projekti, natjecanja …)** * **učestalo krši zabranu unošenja zabranjenih sredstava u unutrašnji ili vanjski prostor Škole te na svim oblicima izvanučioničke nastave** * **ne poštuje, ne tolerira i ne uvažava različitosti** * **ne prihvaća odgovornost za svoje postupke** * **nema razvijenu ekološku svijest (ne brine se o školskom interijeru i urednosti školskog okoliša te okoliša općenito)** * **svojim ponašanjem da loš primjer ostalim učenicima i negativno djeluje na njih** |

NAPOMENA:

Predmetni nastavnici u većini slučajeva nenošenje pribora i papuča na satu ne mogu sankcionirati ocjenom iz svojeg predmeta, jer za to nemaju predviđeni element ocjenjivanja. Zabilješka o nenošenju papuča kao bilješka dio je kršenja kućnog reda škole te ne ulazi u ocjenu predmeta. Bilješku o nenošenju papuča može unijeti predmetni učitelj ili razrednik.

Bilješka o nenošenju potrebnog pribora služi predmetnom učitelju da vrednuje učenikovo zalaganje prema svojem predmetu i smatra se internom bilješkom, a ne bilješkom za ocjenu vladanja. Iz tog razloga se predlaže posebna “bilješka o vladanju učenika” koja će razredniku istaknuti učiteljevo praćenje konkretnog učenika i poslužiti kod donošenja prijedloga ocjene vladanja na kraju godine.